CELEX: 62018CA0309
Language: bg
Date: 2019-05-02 00:00:00
Title: Дело C-309/18: Решение на Съда (девети състав) от 2 май 2019 г. (преюдициално запитване от Tribunale Amministrativo Regionale per il Lazio — Италия) — Lavorgna Srl/Comune di Montelanico, Comune di Supino, Comune di Sgurgola, Comune di Trivigliano (Преюдициално запитване — Процедури за възлагане на обществени поръчки — Директива 2014/24/ЕС — Разходи за труд — Автоматично изключване на непосочил отделно тези разходи в офертата си оферент — Принцип на пропорционалност)

1.7.2019   
            
            
               BG
            
            
               Официален вестник на Европейския съюз
            
            
               C 220/12
            
         
      Решение на Съда (девети състав) от 2 май 2019 г. (преюдициално запитване от Tribunale Amministrativo Regionale per il Lazio — Италия) — Lavorgna Srl/Comune di Montelanico, Comune di Supino, Comune di Sgurgola, Comune di Trivigliano
      (Дело C-309/18) (1)
      
      (Преюдициално запитване - Процедури за възлагане на обществени поръчки - Директива 2014/24/ЕС - Разходи за труд - Автоматично изключване на непосочил отделно тези разходи в офертата си оферент - Принцип на пропорционалност)
      (2019/C 220/16)
      Език на производството: италиански
      
         Запитваща юрисдикция
      
      Tribunale Amministrativo Regionale per il Lazio
      
         Страни в главното производство
      
      
         Жалбоподател: Lavorgna Srl
      
         Ответници: Comune di Montelanico, Comune di Supino, Comune di Sgurgola, Comune di Trivigliano
      
         в присъствието на: Gea Srl
      
         Диспозитив
      
      Принципите на правна сигурност, на равно третиране и на прозрачност като тези, предвидени в Директива 2014/24/ЕС на Европейския парламент и на Съвета от 26 февруари 2014 година за обществените поръчки и за отмяна на Директива 2004/18/ЕО, трябва да се тълкуват в смисъл, че национална правна уредба като разглежданата в главното производство — съгласно която непосочването отделно на разходите за труд в икономическата оферта в процедура за възлагане на обществена поръчка е основание за изключване на тази оферта без възможност за оказване на съдействие на оферента чрез указания — е допустима, дори и задължението за отделно посочване на тези разходи да не е указано в документацията за поръчката, при условие че споменатото изискване и възможността за изключване са ясно предвидени в националната правна уредба относно процедурите за възлагане на обществени поръчки, към която тази документация изрично препраща. При все това, ако разпоредбите от обявлението за обществената поръчка не позволяват на оферентите да посочат тези разходи в икономическите си оферти, принципите на прозрачност и на пропорционалност трябва да се тълкуват в смисъл, че допускат на оферентите да бъде предоставена възможност да отстранят нередовността и да изпълнят задълженията си по националната правна уредба в тази област в определен за това от възлагащия орган срок.
      
         (1)  ОВ C 268, 30.7.2018 г.